Document ID: 32006R0908

KOMISIJAS REGULA (EK) Nr. 908/2006
(2006. gada 20. jūnijs),
ar ko Kopienā nosaka reprezentatīvo tirgu sarakstu cūkgaļai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju (1), un jo īpaši tās 4. panta 6. punktu,
tā kā:
(1)
Komisijas 1989. gada 14. jūlija Regula (EEK) Nr. 2123/95, ar ko Kopienā nosaka reprezentatīvo tirgu sarakstu cūkgaļai (2), ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.
(2)
Regula (EEK) Nr. 2759/75 paredz no cenām, kas reģistrētas reprezentatīvajos tirgos, noteikt Kopienas tirgus cenu nokautajām cūkām.
(3)
Lai varētu piemērot šīs regulas 4. panta 2. punktu, ir jāsastāda reprezentatīvo tirgu saraksts. Nosakot cūku liemeņu cenas, ir jāizdara atsauce uz kotācijām, kas iegūtas tieši no tirgiem vai no kautuvēm, kā arī no kotācijām, kuras noteiktas kotācijas centros un no kurām kopumā veidojas katras dalībvalsts reprezentatīvais tirgus.
(4)
Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Reprezentatīvie tirgi Regulas (EEK) Nr. 2759/75 4. panta 2. punkta nozīmē ir šīs regulas I pielikumā uzskaitītie tirgi.
2. pants
Regulu (EEK) Nr. 2123/89 atceļ.
Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un tieši piemērojama visās dalībvalstīs.
Briselē, 2006. gada 20. jūnijā

Labels: 3
2
17
6